Merida (Ispanija)

Merida – miestas Estremadūroje (vakarų Ispanija), Badachoso provincijoje. Estremadūros autonominio regiono sostinė. Išsidėsčiusi ant kalvos prie Guadiana upės, 53 km į rytus nuo Badachoso. Išvystyta mėsos, vilnos, medvilnės, tabako pramonė. Plėtojamas turizmas. Išlikusi maurų pilis El Conventual, granitinis romėnų tiltas (64 arkos; pastatytas imperatoriaus Augusto laikais), miesto šiaurėje yra romėnų akvedukas, amfiteatro, šventyklų, mauzoliejų liekanos. Dėl šių vertingų istorinių objektų miestas įtrauktas į UNESCO pasaulio paveldo sąrašą. Istorija Miestą IV a. įkūrė romėnai ir pavadino Augusta Emerita. Miestas buvo Luzitanijos regiono sostinė, dėl savo įspūdingumo kartais buvo vadinama „Ispanijos Roma“. 713 m. Meridą užpuolė maurai, tačiau 1228 m. Leono karalius Alfonsas IX ją atkariavo ispanams. Merida smarkiai nukentėjo Napoleono karų metu (1799–1815 m.). Sportas Mérida UD (futbolas) Šaltiniai